కార్తికేయ గుమ్మకొండ

కార్తికేయ గుమ్మకొండ, దక్షిణాది చిత్రాలతో పేరొందిన నటుడు. అజయ్ భూపతి దర్శకత్వం వహించిన ఆర్‌ఎక్స్‌ 100 తో తన మొదటి విజయం సాధించడమే కాక తన అద్భుతమైన నటనతో విమర్శకుల ప్రశంసలు పొందారు. హీరో నాని నటించిన నాని గ్యాంగ్ లీడర్ లో ప్రతినాయకుడిగా నటించడమే కాక, గుణ 369,  90ఎంఎల్  చిత్రాల ద్వారా కమర్షియల్ హీరోగా కూడా మంచి విజయాలు సాధించాడు.

జీవితం - విద్యార్హత
కార్తికేయ తండ్రి గుమ్మకొండ విట్టల్ రెడ్డి నాగార్జున గ్రూప్ ఆఫ్ స్కూల్స్ అధినేత, తల్లి గుమ్మకొండ రజనీ విద్యావేత్త. రంగా రెడ్డి జిల్లా హైదరాబాద్, వనస్థలిపురంలో నాగార్జున పాఠశాలలో విద్యను పూర్తి చేసి విజయవాడలోని శ్రీ చైతన్య కళాశాలలో తన ఇంటర్మీడియేట్ విద్యను కొనసాగించాడు. వరంగల్ లోని నేషనల్ ఇనిస్టిట్యూట్ ఆఫ్ టెక్నాలజీ నుండి గ్రాడ్యుయేట్ అయిన వెంటనే తాను నటుడిగా కొనసాగాలని నిర్ణయించుకున్నాడు.

 సినీ జీవితం 
లఘు చిత్రాలతో తన ప్రయాణాన్ని మొదలుపెట్టి తన సొంత బ్యానర్ కార్తికేయ క్రియేటివ్ వర్క్స్ లో నిర్మించిన  "ప్రేమతో మీ కార్తీక్" చిత్రం తో తెలుగు చిత్ర పరిశ్రమలోకి ప్రవేశించాడు. కానీ ఆ తరువాత అదే బ్యానర్  పై అజయ్ భూపతి దర్శకత్వంలో నటించిన ఆర్‌ఎక్స్‌ 100  చిత్రం భారీ విజయాన్ని సాధించి అతని ప్రతిభని అందరికీ తెలిసేలా చేసింది. అలా ఆ తరువాత 2019 లో హిప్పీ, గుణ 369, నాని గ్యాంగ్ లీడర్, 90ఎంఎల్ చిత్రాలలో నటించాడు. అటు హీరోగా క్రేజ్ సంపాదిస్తూనే ఇటు మంచి నటుడిగా తన ప్రతిభని చూపించాలని  హీరో నాని తో గ్యాంగ్ లీడర్ చిత్రంలో విలన్ గా నటించి విమర్శకుల ప్రశంసలందుకున్నారు. కొత్త దర్శకుడు కౌశిక్ పెగళ్ళపాటి డార్క్ కామెడీ కథతో గీతా ఆర్ట్స్ 2 బ్యానర్ పై బన్నీ వాసు నిర్మించిన “చావు కబురు చల్లగా” లో నటించాడు.
అవార్డ్స్
కార్తికేయ గుమ్మకొండ నాని గ్యాంగ్ లీడర్ సినిమాలో విలన్ పాత్రకుగాను ఆయన 2019 సైమా అవార్డు - ఉత్తమ విలన్ అవార్డును అందుకున్నాడు.

 నటించిన సినిమాలు 
సంవత్సరంసినిమాపాత్రదర్శకుడుగమనికలుమూ2017ప్రేమతో మీ కార్తీక్కార్తీక్రిషిరిషి2018ఆర్‌ఎక్స్‌ 100శివుడుఅజయ్ భూపతిఅజయ్ భూపతి2019హిప్పీదేవదాస్ నడింపల్లి (హిప్పీ)టి. యస్. కృష్ణటి. యస్. కృష్ణగుణ 369గుణఅర్జున్ జంధ్యాలఅర్జున్ జంధ్యాలనాని గ్యాంగ్ లీడర్దేవ్విక్రమ్. కె. కుమార్విక్రమ్. కె. కుమార్ 90ఎంఎల్ దేవ దాస్శేఖర్ రెడ్డి ఎర్రా2021చావు కబురు చల్లగాబస్తీ బాలరాజుకౌశిక్ పెగాళ్ళపాటిరాజా విక్రమార్కరాజా విక్రమార్కశ్రీ సరపల్లి2022వలిమైనరేన్ / వోల్ఫ్రాంగాహెచ్. వినోద్తమిళ అరంగేట్రం2023బెదురులంక 2012శివశంకర వర ప్రసాద్క్లాక్స్2024భజే వాయు వేగం †తెలుగు

 టెలివిజన్  
సంవత్సరంసిరీస్ / షోపాత్రనెట్‌వర్క్గమనికలుమూ2020బిగ్ బాస్ S4అతిథి / ప్రదర్శకుడు (నృత్యం)స్టార్ మాఎపిసోడ్ 49

 అవార్డులు & నామినేషన్లు  
సంవత్సరంఅవార్డువర్గంసినిమాఫలితం2018జీ సినీ అవార్డ్స్ తెలుగుసంవత్సరపు ఉత్తమ అన్వేషణ - పురుషుడుఆర్‌ఎక్స్‌ 100గెలుపు201917వ సంతోషం ఫిల్మ్ అవార్డ్స్ఉత్తమ నటుడుగెలుపు20219వ సౌత్ ఇండియన్ ఇంటర్నేషనల్ మూవీ అవార్డ్స్ ఉత్తమ ప్రతినాయకుడునాని గ్యాంగ్ లీడర్గెలుపు

మూలాలు 

వర్గం:తెలుగు సినిమా నటులు